b'\n_START_ARTICLE_\nJo\xc5\xbeef Resen\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini trgovca s tekstilom Ferdinanda in gospodinje Jo\xc5\xbeefe Resen rojene Kapferer._NEWLINE_Ljudsko \xc5\xa1olo je obiskoval v rojstnem kraju in bil gojenec v salezijanskem zavodu sv. Alojzija, za katerega ustanovitev leta 1905 se je trudil tudi njegov o\xc4\x8dee. Ko je Kraljevina Italija vstopila v 1. svetovno vojno se je dru\xc5\xbeina preselila v Ljubljano, kjer je postal gojenec salezijanskega zavoda na Rakovniku in v mestu obiskoval nem\xc5\xa1ko gimnazijo. V Ljubljani se je odlo\xc4\x8dil za dru\xc5\xbebo sv. Janeza Boska ter leta 1918 za\xc4\x8del noviciat v Ver\xc5\xbeeju, naslednje leto pa postal salezijanec. Vi\xc5\xa1jo gimnazijo je kon\xc4\x8dal v misijonskem zavodu \xc2\xbbMisionhaus Maria Hilf\xc2\xab\xc2\xa0v Unterwaltersdorfu pri Dunaju. Leta 1920 je od\xc5\xa1el v Torino in delal pr nem\xc5\xa1ki izdaji Salezijanskega vestnika, bil vzgojitelj v Casale Montanova, Torinu, Martinettu in zibelki salezijanske dru\xc5\xbebe v Valdocc-u, ki je zdaj del mestne ob\xc4\x8dine Torino. \xc5\xa0tudij bogoslovja je kon\xc4\x8dal v Torinu in bil 10. julija 1928 _NEWLINE_posve\xc4\x8den v ma\xc5\xa1nika. \xc5\xbde v \xc4\x8dasu \xc5\xa1tudija se je usposabljal tudi za pedago\xc5\xa1ko delo, kateremu je nato posvetil ve\xc4\x8dino svojega \xc5\xbeivljenja. Na salezijanskih zavodih po raznih krajih Italije je u\xc4\x8dil italijan\xc5\xa1\xc4\x8dino, latin\xc5\xa1\xc4\x8dino, gr\xc5\xa1\xc4\x8dino ter zgodovino in zemljepis. V petdesetih letih pedago\xc5\xa1kega dela je \xc5\xa1tevilnim dijakom poleg znanja posredoval tudi temeljne \xc4\x8dlove\xc5\xa1ke vrednote.'